CELEX: 22004D0102
Language: lt
Date: 1089331200000
Title: EEE Jungtinio komiteto sprendimas Nr. 102/2004 2004 m. liepos 9 d. iš dalies keičiantis EEE susitarimo VI priedą (Socialinė apsauga)

23.12.2004   
            
            
               LT
            
            
               Europos Sąjungos oficialusis leidinys
            
            
               L 376/29
            
         
      EEE JUNGTINIO KOMITETO SPRENDIMAS
   
   Nr. 102/2004
   2004 m. liepos 9 d.
   iš dalies keičiantis EEE susitarimo VI priedą (Socialinė apsauga)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo VI priedas buvo iš dalies pakeistas Susitarimu dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje, pasirašytu 2003 m. spalio 14 d. Liuksemburge (1).
            
         
               (2)
            
            
               Į Susitarimą turi būti įtrauktas 2003 m. birželio 18 d. Sprendimas Nr. 189, siekiantis įvesti Europos sveikatos draudimo kortelę, kad būtų pakeistos formos, būtinos Tarybos reglamentus (EEB) Nr. 1408/71 ir (EEB) Nr. 574/72 taikyti galimybei pasinaudoti sveikatos priežiūros paslaugomis, kol laikinai būnama kurioje nors valstybėje narėje, išskyrus kompetentingą valstybę arba valstybę, kurioje gyvenama (2).
            
         
               (3)
            
            
               Į Susitarimą turi būti įtrauktas 2003 m. birželio 18 d. Sprendimas Nr. 190 dėl Europos sveikatos draudimo kortelės techninių specifikacijų (3).
            
         
               (4)
            
            
               Į Susitarimą turi būti įtrauktas 2003 m. birželio 18 d. Sprendimas Nr. 191 dėl E 111 ir E 111 B formų pakeitimo Europos sveikatos draudimo kortele (4),
            
         NUSPRENDĖ:
   1 straipsnis
   Po Susitarimo VI priedo 3.64 punkto (Sprendimas Nr. 188) įterpiami šie punktai:
   
      
                  „3.65.
               
               
                  
                     32003 D 0751: 2003 m. birželio 18 d. Sprendimas Nr. 189, siekiantis įvesti Europos sveikatos draudimo kortelę, kad būtų pakeistos formos, būtinos Tarybos reglamentus (EEB) Nr. 1408/71 ir (EEB) Nr. 574/72 taikyti galimybei pasinaudoti sveikatos priežiūros paslaugomis, kol laikinai būnama kurioje nors valstybėje narėje, išskyrus kompetentingą valstybę arba valstybę, kurioje gyvenama (OL L 276, 2003 10 27, p. 1).
               
            
                  3.66.
               
               
                  
                     32003 D 0752: 2003 m. birželio 18 d. Sprendimas Nr. 190 dėl Europos sveikatos draudimo kortelės techninių specifikacijų (OL L 276, 2003 10 27, p. 4).
                  Sprendimo nuostatos taikant šį Susitarimą adaptuojamos taip:
                  Pagal Sprendimo priedo 3.3.2 punktą EEE ELPA valstybėse išduodama Europos sveikatos draudimo kortelė bus be Europos žvaigždžių. Tačiau EEE ELPA valstybė prireikus turėtų turėti galimybę išpausdinti ir šias žvaigždes.
               
            
                  3.67.
               
               
                  
                     32003 D 0753: 2003 m. birželio 18 d. Sprendimas Nr. 191 dėl E 111 ir E 111 B formų pakeitimo Europos sveikatos draudimo kortele (OL L 276, 2003 10 27, p. 19).“
               
            
   2 straipsnis
   Sprendimų Nr. 189, 190 ir 191 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2004 m. liepos 10 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. liepos 9 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 130, 2004 4 29, p. 3.
   
      (2)  OL L 276, 2003 10 27, p. 1.
   
      (3)  OL L 276, 2003 10 27, p. 4.
   
      (4)  OL L 276, 2003 10 27, p. 19.
   
      (5)  Konstituciniai reikalavimai nenurodyti.